Akpa 7: Yesu fe Tsitretsitsi Vaseɖe Paulo Dede Gaxɔ Me
Le Yesu fe ku megbe ŋkeke etɔ̃agbe la, wofɔe ɖe tsitre. Eɖe eɖokui fia eyomedzelawo zi atɔ̃ gbemagbe. Yesu yi edzi ɖe eɖokui fia wo hena ŋkeke 40. Emegbe esime efe nusrɔ̃lawo dometɔ aɖewo nɔ ekpɔm la, elia yi dzifo. Le ŋkeke ewo megbe la, Mawu kɔ gbɔgbɔ kɔkɔe ɖe Yesu fe nusrɔ̃la siwo nɔ lalam le Yerusalem la dzi.
Emegbe la, Mawu fe futɔwo na wode apostoloawo gaxɔ me, gake mawudɔla aɖe ɖe wo. Tsitretsiɖeŋulawo fu kpe Stefano wòku. Gake míasrɔ̃ alesi Yesu tia tsitretsiɖeŋula siawo dometɔ ɖeka wòva zu esubɔla tɔxɛ, amesi va nye apostolo Paulo la. Eye le Yesu fe ku megbe fe etɔ̃ kple afã la, Mawu dɔ apostolo Petro be wòaɖe gbefã na Kornelio si menye Yudatɔ o la kple efe afekɔ.
Abe fe 13 ene megbe la, Paulo dze efe gbefãɖeɖe fe mɔzɔzɔ gbãtɔ gɔme. Timoteo kpe ɖe eŋuti le efe mɔzɔzɔ evelia me. Míasrɔ̃ alesi Paulo kple efe zɔhɛwo kpɔ dzidzɔ geɖe le Mawu subɔsubɔ mee la. Mlɔeba la, wode Paulo gaxɔ me le Roma. Ƒe eve megbe la, woɖe asi le eŋu, gake wogadee gaxɔ me ake, eye emegbe wowui. Akpa ADRELIA fe nudzɔdzɔwo xɔ abe fe 32 fe ɣeyiɣi ene.
ewe_Latn ewe_Latn ewe_Latn ewe_Latn